《送监生马骏赴京》
明代·管讷

黄鹤矶头上驿船，柁楼挝鼓下晴川。客行二月梨花后，人别东风燕子前。

紫极龙飞居九五，沧溟鹏击起三千。只今登用俱才杰，好著勋名及壮年。

作者简介：明松江府华亭人，字时敏。少即能诗。洪武中征拜楚王府纪善，迁左长史，事王二十余年，以忠谨闻。年七十余致仕，楚王请留居武昌，禄养终身。有《蚓窍集》。